OpenLLM-France/wikimedia huggingface dataset:
# Disclaration

| ◄ Avertissamant | Disclaration | Explication ar figuren genta ► |
Eur satisfaction douç meurbet eo evit eur galon sansipl da zont da labourat var Jeremi, ar Scrivaigner-se qer leun a onction hac a zantimant. Evellen eo en despeign S. Ignaç a Antioch : » Beza en devoa, emezàn, an denerra carantez evit e vam-bro ; nos-deiz e voële stanc ha drus ar maleuriou digoezet varnezi, hac e pede hep-cess hor Zalver da zont d’o arrêti. « Hervez S. Jerom, en devoa eur galon an denerra hac ar garantezussa. Hon daoulagad, a grie-én gant glac’har, o deveus scuillet daëlou stanq, en eur velet ruin merc’h va fobl… Va lagad en deveus casi lamet diguenén va buez, dre forç da voëla var maleuriou merc’het Jerusalem… Eun troubl horrupl en deveus sêzisset va antraillou, ha va c’halon zo rannet en eur stourm etrezec an douar, en eur velet ar vugale baour, c’hoas o tena, o coeza maro var ar blacennou public.
An amzer gôz e deveus nebeut a voerziou admiraploc’h ha qer capabl da inspira ar zantimant. Beza int, evit guir, langach eur galoun mantret gant ar glac’har.
Passeomp da ziou reflexion, pere a vezo util d’an dud a gar hac a respet ar Relijion. 1°. Hirvoudou Jeremi n’en em rapportont qet hepqen da ruin Jerusalem, dindan Nabuchodonosor, ha da gaptivite ar Judevien e kêr Babylon, beza o deveus un eil objet hac hon interes muioc’h, dre ma zeo bet punission ar c’hrim horrubl commetet gant ar Judevien a enep hor Zalver Jesus-Christ. An Ilis, pa ra lenn, en tri devez diveza eus ar Zizun Zantel, an Hirvoudou eus ar Profet-mâ, var maleuriou Jerusalem, a zeblant hon avertissa penos pec’hejou ar Judevien, dindan o diveza rouanet, hac ar venjanç a dennas Doue anezo, ne voant nemet eur sqeud dister eus dallidiguez ha fulor ar synagog a enep e Zalver, hac eus ar valediction a zo coezet var ar bobl-se, seiz bloas ha trêgont goude maro Jesus-Christ.
2°. Hirvoudou Jeremi a offr da vugale Doue eur feunteun fournus a ziscadurez hac a gonsolation. Eno e tisqer e pez fêçon e tleomp hirvoudi, evit tenna varnomp truez ha mizericord un Doue. Lavaromp eta gantàn : Doue a zo just, rac en em revoltet omp a eneb e urzou. Maleur deomp, abalamour d’hor pec’hejou ; mes ma en em afflijomp gantàn, o velet ar maleuriou en eus tennet hor pec’hejou varnomp, en em gonsolomp dre ar sclêrijen a bresant deomp ar feiz, ha bezomp assuret n’en deo qet uzet madelez Doue en hon andret ; ha ma en deus hon afflijet, en devezo ivez truez ha compassion ouzomp hervez e vadelez ordinal.
# Dirak eur be (Gwazdoue)

Oberennoù damheñvel pe handelvoù all zo ivez, gwelout Dirak eur be.
| ◄ Pardon Sant Servez | Dirak eur be | Levenez yaouankizo Breiz ► |
* Me ’blij d’in, ’kreiz sioulder an noz,
* Selaou mouez ar wazig-dour
* A dremen dre ar vered koz,
* ’N eur drouzal ken sioul, ken flour !
* Sioul ha flour, gwazig, ’ve da vouez,
* ’N eur dremen dre ar vered,
* Ha gôut a rez e tremenez
* ’Kichen korfo douaret ?
* Dcus, ma c’hori, betek ar vered.
* Deus da welet ar beio !
* Marteze, da zour binniget
* E servijo da zaero.
* Dirak ar be-ze, traez warnan,
* En-harz eur groaz-venerez,
* Greomp, mar karez, eun dihan ;
* Marteze ’klewfomp eur vouez.
* A bep tu d’imp man na glewan
* Nemet mouez ar wazig-dour,
* Gant trouz an awel o c’houezan
* Gwech-ha-gwech en beg an tour.
* Koulskoude, eus ma daoulagad
* E koue takenno daero ;
* N’on ket ewit harz da c’harmat,
* Daoust da zioulder ar beio.
* Eur vouez na glew ket ma skouarn
* ’Deu da gât hekleo ’n em c’hreiz,
* D’ober d’in junta ma daouarn,
* Ha laret : De Profundis.
# Diougan maro Par-Iz

| ◄ Diougan Gwiklan | Diougan maro Par-Iz | An Hini-Goz ► |
DIOUGAN MARO PAR-IS
* Arruout rei ive da dro,
* ’Vel arruaz hini Kaer-Is ;
* Tostaat a ra Ael-ar-Maro,
* Kaer an Techou-fall, o Par-Is !
* Diouganet eo bet ze d’id,
* Gand eur Barz bennag dizanaf…
* — Berr an neuden war da werzid !…
* Da lestr n’eo ken nemed eur skaf !…
* Herve skrivet gand an Darvoud,
* El levr lec’h man hor planeden,
* Setu an douar dindan-oud
* Mengleuziet ’vel eur goloen.
* Dindan palez ar Rouane
* Ha paleziou ar Blijadur,
* Lec’h ’man hor mestrou dizine
* Hag o gisti a skouer hudur,
* Dindan ti ar pinvik lorc’huz
* Ha ti ar bourc’hiz dispered,
* Ha dindan ti ar gwalleuruz
* Ha relegou brein ar vered ;
* Dre-holl oud mengleuziet, Kaer-Veur,
* Evel eur goloen wenan…
* P’arruo ’n nadoz war an eur,
* Er mengleuziou krogo an tan.
* Neuze ’strako an tennou poultr ;
* ’N eur frailha plusken an douar,
* An tan a zavo, ’vel ar foultr,
* Dimeus dounder euzuz peb skarr.
* O Par-Is brein ! Poul-ar-C’hlogor !
* Kofat ! Kernez ! Bosen ! Dic’hlan !
* Kaer-Is ’zo bet beuzet ’er mor,
* Par-Is, te vo beuzet en tan !
# Dirag mênhir ar C’hloastr

| ◄ Roc’h sant Yann | Dirag mênhir ar C’hloastr | Da zerr-noz e Huelgoat ► |
D’an mignon ker, G. Fauré.
* War an douar-labour e save an avel
* Pa zellen ouz an heol goustadik o vervel,
* Goude eun hir-vale en eur vro digenvez,
* Goloët a reier, a goad, ’harz ar menez.
* Etre ar bed ha me en em gave kenson :
* Netra e deun va c’hreiz ne gleven o tason,
* Ar mênhir ’zeblante eun teuz-noz o paouez :
* Dindan an nenv nep kan, er parkeier neb mouez.
* Endra m’en em rôen ’velse d’ar zebezenn,
* Serr-noz a dostaas ’vel ’ra eun hunvreenn ;
* An heol a ziskennas ; al loar e-giz eur voul
* A rede morlivet a-dreon eur stign koumoul.
* Pa blavas dre he nij war eur skourr eur gudon
* O heja war he c’hlud ’vel manac’h o sarmon,
* Hag o sellet outi e kaven eun eurvad
* Beva pell diouz an dud en eun hevelep stad.
* A-greiz-holl, er pellder eur vouez dous a gleven :
* He galv doun ha klemmus a oa ’vel eun daskren.
* Ha n’oa ket ar vouez-se mouez eur barez doaniet
* A rôe da veiza ez oa ankounac’hêt ?…
* War e askellou flour e nijas al lapouz
* Da belec’h ez ae ’ta ker prim ha ken didrouz ?…
* War an taol ’n em gavis neuze re unanik ;
* Ha piou ’kreiz eur gouelec’h n’en em varn disterik
* An den n’eo ket krouet ’vit beva e-unan ;
* Lezenn Doue ez eo : er Skritur hel lennan.
* Ha kaer e vez eul lec’h er bed ma tremenomp
* Kaeraat a ra c’hoaz, ennan pa ’n em vodomp ;
* ↑ En Uhelgoad.
* ↑ Solitude
# Diredomp gant ar rouane

| ◄ An noz tenval a n-euz ledet (Minuit, chrétien) | Diredomp gant ar rouane (Suivons les rois) | Gloar da Jezus ! (Vive Jesus !) ► |
Arog ma kuitas Jezus Bethleem evit tec’hel en Ejipt e teuas prinset a vro Zav-Heol, henchet gant eur stereden, d’hen adori ha prezanchou gante.
1. Diredomp gant ar Rouane Beteg ar Mabik Jezus : Uz d’ar c’hraou stereden ar Fe, D’hon gervel a bar lintrus.
O pegen koant en e gavel
E kavan, daoust d’e billou, Doue kuzet en eur bugel gonit hon c’halonou !
2. Ar c’hroadur-ze ken dous e c’hun, Ken goann e zaouarnigou Pa n-euz c’hoant astlap ar gurun Ken a gren ar meneiou ! War ar bed ben a zo Roue, An elez an uhelan. Evel en Env dirag Doue, A welan stouet aman !
3. Lojenik plouz a zo birie Ti Jezus neve-ganet, En oud e fel d’imp, ni ive, Antren ha chom daoulinet. Ofr a rimp dezan tensoriou Gwel vit aour, mirr hag ezans Leiz hon c’halon a vertuiou, Karantez, Feiz, Esperans !
4. Pelloc’h, zul gwej hama klevimp Mouez e c’hras ouz hon gervel, Hep dale out-hi e sentimp, Nag e ve ret d’imp mervel. Hon speret ziouas ! zo tenval Striz meurbet hon gwenojen ; E vrec’h hon miro a bep goal Mar hen pedomp d’hon zouten.
5. N’eo ket hepken e Bethleem E tleomp klask anezan. Mont a rimp da Jeruzalem Er C’halvar d’hen bizitan ; Stankoc’h c’hoaz barz an ilijou Ec’h efomp d’hen adori, O c’hortos ninjal d’an Envou D’hen gwelet ha d’hen meuli !
K. G.
# Eur zon kloareg

Oberennoù damheñvel pe handelvoù all zo ivez, gwelout Ur son kloareg ha Marivonig Keryell.
| ◄ Enig bihan er hoed | Eur zon kloareg | Janedig ar Rouz ► |
N.B. Ne possédant que le premier couplet de cette chanson, je me suis inspiré, pour l’adaptation française, d’une autre version de la mème « sône » publiée par M.M. Luzel et Le Braz (Soniou Breiz-Izel, I, 234)
# Eured al laouenanig

Oberennoù damheñvel pe handelvoù all zo ivez, gwelout Eured al laouenannic.
| ◄ Tasel hag e Gog | Eured al laouenanig | Gouspero Kerne ► |
* Da eured al laouenanig,
* Lou lirei lon leno !
* An ozac’h a zo bihanik,
* Lou lirei lon li lon la !
* An ozac’h a zo bihanik,
* Lou lirei lon leno !
TRADUCTION. — Aux noces du roitelet, — Lou lireï lon laine ! — Le mari est tout petit, — Lou lireï lonli lonla ! — Le mari est tout petit, — Lou lireï lon laine !
Chanté par Yves Menguy, Pleven.
# Eur zac’had marvailhou

LODENN I
GWECHALL GOZ
GWECHALL NEVEZ
# Eured al laouenannic

Oberennoù damheñvel pe handelvoù all zo ivez, gwelout Eured al laouenanig.
| ◄ Tassel hac he gog | Eured al laouenannic | Ar c’hog iaouanc hac ar bolez ► |
Da eured al Laouenanic, Ann ozac’h a zo bihanic.
 Mont ra en-dro ’n effnic cov-guenn, Da ober en peb-lec’h pedenn.
 Da eured al Laouenanic, Ann ozac’h a zo bihanic.
 — Deut peb-hini gant eun draïc,  Hac allas ! n’eo ket pinvidic,
 Da eured etc..
 — Me ielo, eme ar c’hilloc,  Hac a gâno caer, en a-raoc.
 Da eured etc...
 — Me ielo ive, ’me ar fra,  Hac a gasso ganen bara.
 Da eured etc...
 — Me ielo ive, me ’ar vrân,  Ha ’gasso ganen eur c’hef-tân.
 Da eured etc...
 — Me ielo ive, ’me ar big,  Ha gasso ganen eur pez kig.
 Da eured etc...
 — Me iel’ ive, me ’r geginn,  Hac a gasso eur podad guinn.
 Da eured etc...
 — Me iel’ ive, ’me ’r c’hefelec,  Hac a raïo coant ar bêlec.
 Da eured etc...
 — Me iel’ ive, ’me ar vioc’h,  Evit zicour da zon ar c’hloc’h.
 Da eured etc...
— Me iel’ ive, ’me ar goucouc,  Gant ma tabourinn war ma chouc.
 Da eured etc...
 — Me iel’ ive, ’me ann eostic,  Hac a gâno meur a zonic.
 Da eured etc...
 — Me iel’ ive, eme ar scour (scoul),  Hac a ielo da gerc’had dour.
 Da eured etc...
 — Me iel’ ive, ’me ar voualc’h,  Hac arc’hant ganen, bars ma ialc’h.
 Da eured etc.
 — Me iel’ ive, eme ann drask,  Hac evit reï, a rinco clask.
 Da eured etc...
 — Me iel’ ive, ’me ’r gazec-coat,  Ha ’gasso ganen eur bec’h coat.
 Da eured etc...
 — Me iel’ ive, ’me ar sparfel,  Assemblès gant ann durzunel.
 Da eured etc..
 — Me iel’ ive, ’ma ’n alc’hueder,  Hac a gâno a-uz d’ar ster.
 Da eured etc...
 — Me iel’ ive, ’me ar pabor,  Hac a gano etal ann nor.
 Da eured etc..
 — Me iel’ ive, ’me ’r gwennili,  Hac a gano war leinn ann ti.
 Da eured etc...
 — Ha me ive, ’me ar penglaou,  Hac ann dred a ielo hon daou.
 Da eured etc...
 — Me ive, eme ar pintic,  A ielo gant ann houpperic.
 Da eured etc..
Ann hol effned a em gavas, N’oa nemet unan na zeuas.
 Da eured al Laouenanic, Ann ozac’h a zo bihanic.
Canet gant Guillemet Plassart, euz ar C’hloastr, en Montroulés, en miz Genveur, 1877.
# Eurus an hini a garo Doue

Oberennoù damheñvel pe handelvoù all zo ivez, gwelout Eürus an hini.
| ◄ Aman, pell euz an trouz | Eurus an hini a garo Doue | Kement a ret, Tad (J’adore en tout la Prov.) ► |
1. Eürus an hini a garo Doue Euz e ol galon hag e ol ine. (bis).
2. An den a blijo da Zoue hon Tad A zo diouallet ha diouallet mad. (bis).
3. En ti hag er park, en deiz hag en noz, Doue warnezan a skuillo benoz. (bis).
4. Gantan e bried hag e vugale A n-efo o lod e benoz Doue. (bis).
5. Evel eur wezen, douret he griziou, Dougen a rei frouez, deliou ha bleuniou. (bis).
6. Mar d-eo pinvidik e rei vad d’ar paour, E zorn a vo prest bepret d’hen zikour. (bis).
7. Mar na n-euz danve, a n-euz kals gwelloc’h : Eur galon iac’hus, glan ha leun a beoc’h. (bis).
8. Deuz c’houezen e dal e tebr e vara, Goude zin ar groaz, hep klem a netra. (bis).
9. Laouen er vue, laouen er maro, Gant an ele-mad d’an Env e pigno. (bis).
10. Evidout, pec’her, n’ec’h euz da c’hedal Nemet bue trenk hag eur maro fal. (bis).
11. Pec’her, deus en dro, deus eta buhan, Rak ganid dija ema c’houez an tan ! (bis).
12. Kemer heb dale hent ar Baradoz, Pe, m’hen lavar d’id, te gavo malloz. (bis).
# Eur zoudard yaouank marvet er Marok

| ◄ Ar ger | Eur zoudard yaouank marvet er Marok | Pok diwean eur bugel da Vari-Antoanet ► |
* Pell pell diouz bro ha kerent,
* Newe-deut er Marok,
* Eur zoudard a renk kerkent
* Senti ha mont arôk,
* Mont da c’hedal, noz ha de,
* Enebourien kilhen,
* Enebourien didrue
* A gaz ar Fransijen.
* Kerzet a ra kalonek, pa glewer er pelder
* Tenno fuzuilh o strakal e keit ha ma weler
* Kezeg ar Varokaned, a ra d’ar poultr franwal,
* O tont d’ar pewar-lamp-ru, warne tud o skrijal.
* Eur pez kanol, hep dihan, drailh ar Varokaned
* A renk trei kein ’despet d’ê, e-kreiz poultr ha moged ;
* Mes eur zoudard a zo kouêt, eur zoudard yaouank c’hoaz,
* An hini am eus hanvet, newe-aru, siouaz !
* Koll a ra aleiz e wad,
* Hep koll anaoudegez....
* « Eur beleg wit kovesât ! »
* A lar ar zoudard kez.
* « Eur beleg, en han’ Doue,
* « Arôk mervel aman !
* « Eur beleg ’wit ma ine
* « Ha dour, dour da evan ! »
* N’eus beleg ebet war dro,
* N’eo ken kont ’vel gwechall !
* Ar zoudard ’pal ar maro
* ’Renko mont d’ar bed-all
* Hep gallout kât absolven,
* Hep gallout lavaret :
* « Ma zad ! d’am mam ’zo kristen,
* « Em hano, c’houi, skrivet ! »
* Dambrest ar zoudard yaouank a zo dinerzet oll ;
* Kaer ’zo stanka ar gouli, e wad a dalc’h da goll,
* « Eur beleg, en han’ Doue !… ma mam !… dour, mar plij… dour ! »
* Dour a zo da rei d’ean ; neus ket a govezour !
* Pa weler o tont, du-hont, war eun aneval gwen,
* Eun den a anaveer,… evurusat tremen !
* Eur beleg dimeus ar Spagn, eur beleg katolik ;
* Eman etal ar c’hlanvour a varvo bremaïk !
* Rei ’ra d’ean absolven ha peden an nouen ;
* Ar zoudard yaouank neuze a losk eur glemmaden,
* Strafuilhet e zaoulagad, e lar arôk mervel :
* « Mam ! Kenavo, kenavo ! Skrivet d’ei, tad santel ! »
# Eur zon cloarec

Oberennoù damheñvel pe handelvoù all zo ivez, gwelout Ur son kloareg.
| ◄ Groeg ar c’hivijer | Eur zon cloarec | Yvonaic ► |
Disul vintinn pa zavis, war vord ar feuntenn c’hlaz, Me remerquas ma mestrès o walc’hi he bisach : Ken caer a oa ar feunteun, ken sclezr a oa ann dour, Ken a em welemb en-hi, vel en eur mezelour.
 Ken caer oa ar feunteun evel ann olifant, Ha war bevar biz d’ar plac’h a oa pemp diamant. Ha me c’houlenn digant-hi ha me ’c’h aje d’hi zicour Da c’hourenn ha da diskenn he ficheradic dour?
 — Ho trugarez, den iaouanc, ’vit ho bolante vad, C’hui ’c’h eus re a vadelès, evit eun tremeniad ; C’hui a zo diouzoc’h eur vourc’hizès iaouanc, Hac a voar reï eloquanz hac ar gontantamant.
 — N’eman ket em fantazi caout bourc’hizès a-bed, Ganec’h-hu da gauzeal am boa c’hoant da vonet. Hac hi o vonet gant-hen indan eur bodic craou, ’Ben ma teujont a-c’hane, oant mignoned ho daou.
 Hac hi o vont gant-hen indan eur bod spern-gwenn, Hac o troadan eur rozenn, a badas nao miz crenn. Me ’zo eur c’hloarec iaouanc o poursu ma studi, En han’ Doue, minorès, eun dra bennaket d’in.
 Hac hi o vont d’hec’h armel, o reï d’ezhan cant scoed, Eun dousenn mouchouero hac eur peder roched. Ma eo fixet d’ar c’hloarec ann amzer d’ dont d’ar gêr, Ma oe fixet d’ezhan, oh ! ia, eiz miz hanter.
 Ha setu ann amzer ’oa fixet ac’huët, Hac ar c’hloarec iaouanc er gêr na arri ket. Pa oa ar vinorezic en he brasa poaniou, A oa ar c’hloaregic ’n toul ann nor o selaou.
 — Êt gant-hen ma enor, oh ! ia, ha ma mado ; Na drouc-pedan ket gant-hen, Doue d’hen amando ! — Dalc’het ha couraget, plac’hic a galon vad, Da c’henel ho pugel, setu arri ann tad ! . . . . . . . . . . . . . . . . . . . .
Cotillonenn d’ar vagerès ha maillurenn d’ar mab, Cant scoed e-penn ar c’havel, da lacad luskellad. M’ho pije roët d’in-me eun drouc-pedenn bennac, Tanfoeltr bikenn, minorès, n’ho poa gwelt ma daou-droad !
Canet gant Marc’harit Fulup, 1868.
# Eur zeblant

| ◄ Marwet da ugent vla ! | Eur zeblant | D’an otro Menguy ► |
* An awel grenv a c’houibane,
* Ar glao a builh na dihane
* Da skei gant trouz war gwer eun ti
* Lec’h ’oa eur vam o hirvoudi.
* Ne oa ket pell, an intanvez
* ’Doa hunvreet er leanez,
* En he merc’h, et d’ar broio pell
* Ewit ober labour zantel.
* E-pad he c’housk ’devoa gwelet
* Ar leanez tost d’ei meurbet.
* Goude bean komzet outi,
* ’Teuas ar c’houlz da gimiadi.
* « Kenavo, Mam ! » a lavaras
* Ar leanez, hag e pokas,
* E pokas start d’he mam kerkent,
* ’Rôk tec’hel evel eur luc’heden !
* Ar vam dustu a zihunas,
* Froumet da-vat, ha nec’het bras.
* « O ! ma merc’h paour, a lavaras,
* « An hunvre-ze, gwir ’ve, siouaz ? »
* Ya, gwir e oa an hunvre-ze,
* Hag ar c’helo, nebeut goude,
* A c’hoarveas ewit laret
* E oa maro ar verc’h karet.
* En Haïti e oa marwet
* Ar leanez yaouank meurbet,
* Pell diouz he bro,… noz an hunvre,
* Homan ’oa et dirak Doue !
* Eur c’hoar d’ezi, Trapistinez,
* (En Breiz ’weler ze aliës),
* He c’hoar, eta, eus he c’houent,
* Bet ar c’helo, skrivas ’velhen :
* « Ma c’hoarig kez, ’m eus ar greden,
* « Zo gant Doue !… na ouelet ken,
* « Poket ’deus d’ec’h en eur laret :
* « Kenavo, mam, an evrusted !
* « Mac’h omp aman dispartiet,
* « E c’houveet, o mam garet,
* « Hon deus heuilhet, en draonien man,
* « Ewit ’n em gât, an hent berran ! »
* An awel grenv a c’houibane,
* Ar glao a builh bepret ’gouee.
* « Ra vezo gret, o ma Doue,
* « Laras ar vam, ho polante ! »
# Trede levr - XLIV

| ◄ A-enep ar wiziegez fall euz ann dud | Trede levr - XLIV | Arabad eo kredi d’ann holl ; eaz eo fazia enn eur gomz  ► |
1. — Jezuz-Krist. — Va map, mad e ve ne oufac’h ket petra eo meur a dra zo ; bez’ e tleit beza evel pa vec’h maro war ann douar, evel pa ve maro ar bed holl evid-hoc’h. Red eo ive d’e-hoc’h distrei ho tiskouarn dioc’h kalz a draou, hag en em rei kentoc’h d’ar pez a zigas ar gwir beoc’h d’ar galoun.
Gwell eo distrei ho taoulagad dioc’h ann traou a zisplij d’e-hoc’h, ha lezel pep-hini da gredi evel ma karo, eget ne d-eo ober dael. Ma vec’h hu e-leal enn eunn tu gant Doue, ma ve bepred he varnedigesiou dirak ho taoulagad, e ve easoc’h a ze d’e-hoc’h gouzanv ho poaniou mar teufac’h da veza trec’het.
2. — Ann ene mad — Aotrou, va Doue, petra zo ac’hanomp-ni ! Gouela a reomp pa vezomp o koll madou ar bed ; poania ha redek a reomp evit gounid eunn dra zister, ha ne zalc’homp stad e-bed euz a goll ann ene, pe dihana, mar talc’homp stad ne d-eo nemet a veac’h ha re zivezad, siouaz d’e-omp !
Teurel evez a reomp oc’h ar pez ne dal netra pe a dal nebeud a dra, hag ez omp dievez e-kenver ar pez a zo red dreist-holl ; rak trei a reomp eaz hor spered war-zu ann traou a-ziaveaz hag en em rei a reomp d’ezho a galoun vad, pa ne fell ket d’e-omp dont a-bred ena-omp hon-unan.
Ma oufac’h e ve red d’e-hoc’h mervel warc’hoaz, pe seurt van a rafac’h-hu euz a vadou ann douar hag euz ar pez a reer hag a lavarer enn-dro d’e-hoc’h ? Gouezit ervad : mervel a reot warc’hoaz, rak ar vuez ne d-eo ket hirroc’h evit eunn dervez. Bezit eta a-vreman e-c’hiz ma karfac’h beza, pa zigoro dira-z-hoc’h-dor ar vuez a bado da viken. Ne d-eo ket ar wiziegez nag ar madon na netra euz a gement zo er bed, eo a vezo mad d’e-hoc’h, pa zeuio Doue d’ho parn. Neuze ne gasot gan-e-hoc’h dira-z-han nemet ar pez ho pezo great. Goude beza great eunn eost founnuz-braz, eunn den pinvidik a lavare enn-han he-unan : Na petra rinn-me ? N’am euz leac’h e-bed evit dastum ann edou-ze holl. Ha neuze e lavaraz : Setu petra a rinn. Diskar a rinn va zolierou, sevel a rinn re all brasoc’h, hag e tastuminn enn-ho va eost ha va holl vadou. Ha neuze e livirinn d’am ene : Va ene, kalz a vadou hoc’h euz miret evit meur a vloavez ; ehanit breman, debrit, efit, grit tinel vad.
Hogen Doue a lavaraz d’ezhan : Den diskiant ma’z oc’h, enn noz kenta-man e vezo goulennet hoc’h ene digan-e-hoc’h ; da biou e vezo an madou hoc’h euz dastumet ?
Setu petra a c’hoarvez gant ann den a zastum madou evit-han he-unan, gant ann den ne d-eo ket pinvidik dirak Doue.
# Trede levr - XLI

| ◄ Ann den n’en deuz netra a vad anez-han he-unan ha ne hell ket en em veuli euz a netra | Trede levr - XLI | Arabad eo klask peoc’h ar galoun e-touez ann dud ; n’ema ket enn ho zouez  ► |
1. — Jezuz-Krist. — Va map, arabad eo ho pe nec’h e-kenver ar re all, o veza ma’z int meulet hag enoret d’ar c’houls ma’z oc’h disprizet hag izeleet. Savit ho kaloun etrezek enn-oun enn env ; neuze n’ho pezo nec’h e-bed, petra-bennag e vec’h-hu disprizet gant ann dud war ann douar.
2.— Ann ene mad. — Dallet omp, va Doue, hag a-bred e vezomp touellet gant traou goullo ann douar. Pa zellann piz ouz-in va-unan, neuze e welann n’en deuz great biskoaz den e-bed gaou ouz-in ; dre-ze n’em euz nep gwir abek d’en em glemm enn hoc’h enep.
Kentoc’h e tle ann holl draou krouet en em zevel a-enep d’in, o veza m’am euz gwall bec’het aliez enn ho kenver. Evid-oun-me eta ne dleann kaout nemet mez ha dispriz ; evid-hoc’h-hu avad, meuleudi, enor ha gloar.
Ma n’en em lakaann ket e doare vad da c’hoantaat e venn disprizet ha dilezet gant ann holl, da c’hoantaat e ve great nep stad ac’hanoun, birviken anez va ene na hello kaout ar gwir beoc’h nag ann nerz en deuz ezomm ; birviken anez va c’haloun ne oufe beza sklerijennet na beza a-unan gan-e-hoc’h evit mad.
Ann hini a hell gwelet e diabars he galoun dirak Doue na gant sklerijen ar wirionez, hen-nez a zeu buhan d’en em zisprizout a-grenn he-unan, rak heb ar c’hras ne gav enn-han he-unan nemet breinadurez ; ha neuze e leac’h klask ann enoriou hag ar meuleudiou, ne zell nemet ouz he baourentez he-unan ; n’euz tra gwelloc’h a-enep stambouc’h ar galoun, gwasa poan zo er bed ! Evit-han da veza izeleet na disprizet, n’en em glemm ket, ne zao drouk e-bed enn-han. Anaout a ra n’en deuz nep gwir abek d’en em glemm, ha seul vui e tisprizer anezhan, seul vui a ze en em zispriz he-unan, rak e pep tra ne zell nemet oc’h Doue, ne zell tamm oc’h ann dud. Lavaret a ra evel ma lavaraz Job : mar fell d’in en em zidamall, va genou a gomzo em enep ; ha mar klaskann diskouez ez ounn direbech, ne rinn nemet diskouez ez ounn kabluz. Goude-ze, o veza ma’z eo mantret he galoun gant ar c’hlac’har, e tro he ene etrezek he Zoue trugarezuz-meurbed, e ped he Dad a zo enn env, da gaout truez ouz he vugel paour : pec’het em eus, eme-z-han, na petra rinn-me, Salver ann dud ? Perak hoc’h eus-hu lekeat brezel da zevel etre-z-hoc’h hag etre-z-oun ? Perak ez ounn-me deuet da gaout drouk ouz-in va-unan ? Perak ne lamit-hu ket va fec’hed digan-en ? Perak ne lamit-hu ket va fallagriez ? Setu me o vont da gousket e-mesk al ludu, ha p’am c’hlaskot diouz ar mintin, ne vezo mui ac’hanoun !
Euruz eo ann hini en em damall he-unan, rak distaolet e vezo he bec’hejou diwar-n-ezhan ! Euruz eo ann hini en em laka el leac’h izela, rak lavaret e vezo d’ezhan : savit hueloc’h.
# Kimiad

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Kimiad e Ivona gant Cadiou, 1886,
* Kimiad gant Filomena Kadored, Kroaz ar Vretoned, 1916,
* Kimiad e Luc’hed ha Moged gant Fañch Abgrall, 1935.
Sellout ivez ouzh :
* Kimiad ar barz gant Yann-Vari ar Yann,
* Kimiad d’ar iaouankiz e Bleuniou-Breiz,
* Kimiad soudard ar Républic e Soniou Breiz-Izel gant Fañch an Uhel.
* Kimiad an Ene
* Kimiad ur soudard yaouank
* Kimiad daou zoudard yaouank, dastumet gant Herri Gwilherm
# Kimiad Soudard ar Republik

Oberennoù damheñvel pe handelvoù all zo ivez, gwelout Kimiad soudard ar Républic.
| ◄ Son Soudard | Kimiad Soudard ar Republik | Distro eur Zoudard ► |
* Silaouet hag e klevfet, c’houi a glevfe kana
* Eur zonig ’zo kompozet a neve er bla-ma,
* Graet da daou den yaouank deut da ’nem separi,
* Goude beza demezet ha prest da eureuji.
TRADUCTION. — Ecoutez, et vous entendrez, vous entendrez chanter — Une chansonnette composée nouvellement cette année-ci, — Faite à deux jeunes gens venus à se séparer, — Après avoir été fiancés, et prêts à se marier.
Chanté par la Veuve Salaün, Châteauneuf-du-Faou. Phono Vallée.
* Didostaet, koz ha yaouank, didostaet da glevet,
* Da selaou kan’ eur chanson a neve kompozet.
TRADUCTION. — Approchez, vieux et jeunes, approchez pour entendre, — Pour écouter chanter une chanson nouvellement composée.
Chanté par Anna Blanchard, Plounevez-du-Faou. Phono F. Vallée.
N. B. — Cette mélodie s’adapte exactement à la version des Soniou.
* Implian ran ma spered, eun nebeudik amzer ;
* Dont da riman eur c’himiad, ha d'hen esplikan skler.
TRADUCTION. — J’emploie mon esprit, un petit moment — A venir rimer un adieu et à l’expliquer clairement.
Chanté par Marie-Anne Fichan, Saint-Jacques-Trémeven. Phono Even.